ZAPISNIK BR. 12.
od 18.06.2026.

Sastavljen na sjednici Upravnog vijeća Ljekarni Koprivnica dana 18.06.2026.g. u prostorijama Ljekarne Koprivnica. 
Prisutni članovi U.V.: Dragutin Korošec, Sandra Sinjeri, Ivana Bagarić Peroš, Ana Filipović Andrić i ravnatelj Siniša Fabijanec.
Odsutna: Dejana Škrinjar -opravdano.
Predsjednik pozdravlja sve prisutne i predlaže slijedeći: 

 					DNEVNI RED:

1. Verifikacija zapisnika br. 11. od 27.05.2026.g.
2. Donošenje Odluke o prihvaćanju izvješća ravnatelja za svibanj 2026.g.
3. Donošenje Odluke o edukaciji ravnatelja Ljekarni Koprivnica (menadžment u zdravstvu)
4. Informacija o novim zakonskim propisima i njihov utjecaj na Ljekarne Koprivnica
5. Razno.

Dnevni red je jednoglasno prihvaćen  i  prešlo se na prvu točku.  

Ad. 1.
Predsjednik U.V. Dragutin Korošec rekao je da su svi primili zapisnik sa prošle  sjednice i pita da li se slažu s istim.
Kako članovi U.V. nisu imali primjedbu na zapisnik jednoglasno su donijeli:

ZAKLJUČAK

Verificiran je zapisnik br. 11 od 27.05.2026.g. (Prilog Ad. 1.) . 

Ad. 2.
Predsjednik je prelaskom na točku dva dao riječ ravnatelju da iznese izvješće o poslovanju za svibanj 2026.g., koji je isto predočio ukupno za sve ljekarne u odnosu na isti mjesec prošle godine. (Prilog Ad.2.), iz kojeg je vidljivo da su ukupni prihodi veći za 21,53% (dio prihoda čini otkupljena roba preuzete ljekarne M.Hajdinjak), dok su fakture HZZO-u veće za 18,61% i promet preko blagajne je veći za 26,67%. 
Ravnatelj je rekao da je promet bolji u odnosu na isto razdoblje prošle godine, jer smo vratili ljekarnu koja je bila u zakupu, a preuzeli smo i cjelokupno dežurstvo u ljekarnu na rotoru koja sada dnevno prelazi preko 1000 recepata.
Predsjednik se nadovezao da su sada dva dežurstva više jer ne dežura Centralna ljekarna i nema ljekarne Marije Hajdinjak, a osvrnuo se i na poslovanje u Rasinji koje se povećalo za 50% iz čega zaključuje da se može povećati promet i da treba voditi brigu i da se obavi razgovor s voditeljem ako promet pada.
Nakon rasprave članovi U.V. donijeli su jednoglasno:



ODLUKU
Prihvaća se Izvješće ravnatelja o poslovanju za svibanj 2026. godine, kao što je u prilozima Ad. 2.
  
Ad. 3.
Predsjednik je rekao da je ravnatelj podnio Zamolbu za sudjelovanje Ljekarni Koprivnica u troškovima školarine stručnog usavršavanja „Menadžer u zdravstvu“ na Poslovnom učilištu Experta, koje je po Zakonu o zdravstvenoj zaštiti (NN 33/2023) da ravnatelj i njegov zamjenik moraju imati kompetencije iz područja upravljanja u zdravstvu. Također je dodao da je isto bilo omogućeno i plaćeno bivšoj ravnateljici i njenoj zamjenici.
Predsjednik je objasnio da školarina iznosi za jednu godinu 3.195,00 €, ali ako se plati odjednom tada je iznos 2.995,00 €.
Nakon rasprave članovi U.V. jednoglasno su donijeli:

ODLUKU
Platit će se školarina ravnatelju u ukupnom iznosu (jednokratno) 2.995,00 €, a ravnatelj se obvezuje u roku dvije godine istu završiti. (ove godine je zakasnio na upis).

Ad.4.
Ravnatelj je rekao da UPUZ kreće u pregovore s ministarstvom zdravstva o ljekarništva, što se tiče javne nabave i ostalog, samo je pitanje kada će se to realizirati.
Spomenuo je da je prošli mjesec bilo 230 sati prekovremenih odrađeno, jer su godišnji i nema magistri, tri su na porodiljnom i jedna tehničarka. 

Ad. 5.
Pod razno, ravnatelj je rekao da je radio Drava poslala upit na službu za informiranje te da je odgovorio na pitanja, koja je i pročitao (Prilog Ad.5.)
Od Ministarstva zdravstva smo dobili upute kako postupiti što se tiče odgode otvaranja Ljekarne Kop.Ivanec.
Objavili smo natječaj za zapošljavanje 3 magistra farmacije i farmaceutskog tehničara na neodređeno vrijeme, povjerenstvo će odabrati kandidate uz pomoć pravnika iz županije koji bude također u povjerenstvu uz tri voditelja naših ljekarni i zamjenice ravnatelja.
Ravnatelj je bio na županiji i razgovarao je da bi možda u budućnosti Ljekarne platile parking za sve zaposlene, jer sada imamo problem s parkingom i parkiramo u tuđem dvorištu, osim ljekarne na rotoru koja ima svoje parkiralište.
Kako nije bilo više ništa pod razno sjednica je zaključena u 20,00 sati.
  
Zapisničar:						Predsjednik Upravnog vijeća:
Radmila Kolarek 			               mr.sc. Dragutin Korošec, dr.med.vet.	
